
Aquesta Notice sur Jean-Chrysostòme-Wolf- 
gang-Théophile Mozart, signada per Théophile 
Frédéric Winckler (1771-1807), va aparèixer publicada 
com a biografia a la revista Magasin encyclopédique, 
ou Journal des Sciences, des lettres et des arts, VII an- 
née, tome 3, 29-72 l’any 1801, nou anys després de la 
mort del compositor. També es va editar en un tiratge 
a part sota el títol Notice biographique sur Mozart el 
mateix any. Tot i que Winckler es limita a dir en una 
nota que ha fet ús de la biografia publicada per Frie- 
drich Schlichtegroll al seu Nekrolog aufdas Jahr 1791 
aparegut l’any 1793, en realitat la seva Notice és en una 
bona porció una traducció al francès d’aquesta breu 
semblança biogràfica, la primera de Mozart que va 
veure la llum. Winckler, però, la va completar amb un 
reguitzell d’anècdotes que va manllevar a Johann Frie- 
drich Rochlitz. Aquest va dedicar algunes pàgines del 
primer volum de la Allgemeine musikalische Zeitung 
(1799) que ell dirigia a compilar diferents històries, que 
hom considera força fantasioses, amb Mozart com a 
protagonista. Finalment, Winckler va afegir-hi també 
unes anècdotes publicades al mateix volum de YAllge¬ 
meine musikalische Zeitung i que havien estat facilita¬ 
des per Constanze Weber, la vídua de Mozart ( einige 

Anekdoten aus Mozarts Leben, vori seiner hinterlasse- 
nen Gattin uns mitgetheilt ). 

L’any 1815 el cèlebre escriptor Stendhal va publi¬ 
car la seva obra Vies de Haydn. de Mozart et de Métas- 
tase. La vida de Mozart es presentada per Stendhal 
com si fos una traducció directa de la necrològica de 
Schlichtegroll quan, en realitat, una simple compara¬ 
ció superficial amb la Notice de Winckler demostra que 
l’autor de Le Rouge et le Noir va plagiar descarada¬ 
ment el text francès de Winckler, incloses totes les 
anècdotes abans mencionades que no eren presents a 
l’original alemany de Schlichtegroll. 


Ignasi Adiego 




Les composicions de Mozart fan des de molt de 
temps les delícies de tots els amants de la bona música, 
i els de París han tingut dues vegades a l’abast admirar 
el seu gran i insòlit talent. La mort se’l va emportar en¬ 
mig de la seva brillant carrera, on havia fet passes de 
gegant, a l’edat en què els homes ordinaris amb prou 
feines coneixen el valor del mèrit i no s’ocupen gaire 
més que dels jocs de la infantesa. 

Després de les representacions dels Misteris 
d’Isis, la música dels quals conté la major part de les 
peces de La flauta màgica de Mozart, òpera conside¬ 
rada a Alemanya, amb tota justícia, com l’obra mestra 
d’aquest compositor, Mozart ha esdevingut de nou per 
a París un objecte d’atenció pública. Creiem que com¬ 
plaurem els amants de la música reconstruint per a ells 
la història de la seva infantesa i la seva joventut; car 
malauradament és a aquestes dues etapes a les que es 
limita la de la seva vida. Mozart és un fenomen, tant si 
se’l valora en relació amb el seu talent com si es fa amb 
el seu desenvolupament ràpid i precoç. Hom es podria 
veure temptat de considerar faules els fets que es po¬ 
dran llegir aquí, si Mozart hagués viscut en una època 
menys propera a la nostra i si aquests fets no haguessin 
estat testimoniats per persones que avui viuen a París 




i que van tenir a l’abast apreciar el seu talent, a la ma¬ 
teixa ciutat on el va exercitar 1 . 

El pare de Mozart va tenir la més gran influència 
sobre el destí singular del seu fill, les qualitats del qual 
va desenvolupar i potser modificar; és per tant neces¬ 
sari que en parlem primer. Leopold Mozart, el pare, era 
fill d’un enquadernador d’Augsburg. Va estudiar a 
Salzburg i, el 1745, va ser admès en el cos de músics de 
la capella de l’arquebisbe. El 1762 va obtenir la plaça de 
subdirector de la capella del príncep. Els deures de la 
seva ocupació no absorbien tot el seu temps i va dedi¬ 
car-ne la resta a fer classes de composició musical i 
també de violí. El 1756, va publicar una obra titulada 
Versuch einer grundlichen Violinschule (“Assaig d’en¬ 
senyament sistemàtic del vio-lí”); en va aparèixer una 
segona edició el 1770. S’havia casat amb Anne-Marie 
Pertl, i hom ha assenyalat, com a circumstància digna 
d’atenció per a un observador precís, que aquests dos 
esposos, que han portat al món un artista tan feliçment 
preparat per a l’harmonia musical, eren esmentats a 
Salzburg a causa de la seva inusual bellesa. Dels set 


1 “Per a la redacció d’aquesta notícia hem emprat sobretot la 
que el senyor Schlichtegroll va inserir a la seva excel·lent Ne¬ 
crològica, obra escrita en alemany i de la qual apareixen cada 
any alguns volums des de fa una desena d’anys. Els detalls con¬ 
tinguts en aquella notícia van ser comunicats al senyor Schlich¬ 
tegroll per un home molt recomanable que actualment viu a 
París i que va conèixer perfectament Mozart a Viena”. (Nota de 
Winckler) 





fills, nascuts d’aquest matrimoni, només dos van so¬ 
breviure, una filla, Marie-Anne, i un fill, aquell del qual 
parlarem. Aquest va néixer a Salzburg el 27 de gener de 
1756. Mozart el pare va deixar llavors les classes que 
feia a la ciutat i es va proposar de consagrar tot el temps 
que la seva feina li deixés a cuidar-se ell mateix de 
l’educació musical d’aquests dos nens. La filla, una 
mica més gran que Wolfgang, va aprofitar molt bé les 
classes, i, en els viatges que ella va fer a continuació 
amb tota la seva família, compartia l’admiració desper¬ 
tada pel talent del seu germà. Va acabar casant-se amb 
un conseller del príncep-bisbe de Salzburg, preferint 
així la felicitat domèstica a la fama d’un gran talent. En 
els últims anys que van precedir el seu casament, va fer 
classes de clavecí a algunes senyoretes de Salzburg, que 
encara es distingeixen per la netedat de la seva forma 
de tocar i per l’exactitud de la seva digitació. 

El jove Mozart tenia al voltant de tres anys quan 
el seu pare va començar a fer classes de clavecí a la seva 
germana, que llavors en tenia set. Mozart va manifes¬ 
tar de seguida les seves qualitats sorprenents per a la 
música. Li feia feliç buscar les terceres en el piano i res 
no podia igualar la seva alegria quan havia trobat 
aquest acord harmoniós. 

Quan tenia quatre anys, el seu pare va començar 
a ensenyar-li, gairebé com un joc, alguns minuets i al¬ 
tres peces de música; aquesta ocupació era tan agrada¬ 
ble i fàcil per al mestre com per a l’alumne. Només li 
calia una mitja hora per aprendre un minuet, i una 




hora per a una peça de més gran extensió. Immediata¬ 
ment després, les tocava amb la netedat més absoluta, 
i perfectament compassades. Des d’aquesta època va 
fer progressos tan ràpids que als cinc anys ja componia 
petites peces de música que tocava al seu pare i que 
aquest, per estimular el talent musical del seu fill, es 
complaïa en posar per escrit. Abans de l’època en què 
el petit Mozart li va agafar el gust per la música, li agra¬ 
daven de tal manera tots els jocs de la seva edat que 
podien interessar una mica al seu esperit, que sacrifi¬ 
cava a ells fins i tot els seus àpats. En totes les ocasions, 
mostrava un cor sensible i una ànima afectuosa. Sovint 
se li acudia de dir, fins a deu cops durant el dia, a les 
persones que s’ocupaven d’ell: m’estimeu de veritat? i 
quan de broma li deien que no, hom veia de seguida 
com lliscaven les llàgrimes dels seus ulls. Des del mo¬ 
ment en què va conèixer la música, el seu gust pels jocs 
i les diversions de la seva edat es va evaporar, o, per tal 
que aquestes diversions li agradessin, calia barrejar-hi 
la música. Un amic dels seus pares es divertia sovint 
jugant amb ell; de vegades portaven les joguines en 
processó d’una cambra a una altra; llavors qui no tenia 
res per portar cantava una marxa o la tocava al violí. 

En aquesta edat, el gust pels estudis propis de la 
infantesa va prendre tanta importància per a ell, que hi 
va sacrificar tot, fins i tot la música, per tal de lliurar- 
se a les obligacions que l’imposava el seu pare. Quan 
aprenia a calcular, sempre es veien les taules, les cadi¬ 
res, les parets i àdhuc el terra coberts de xifres que ell 
hi traçava amb el guix. 




La vivacitat del seu esperit el duia a fer seus fàcil¬ 
ment tots els objectes nous que se li presentaven. La 
música, però, era l’objecte favorit dels seus estudis, i 
l’ocupava sense pausa; va fer progressos tan ràpids que 
el seu pare, per molt que hi fos sempre amb ell i a 
l’abast de contemplar-ne els passos, els mirava més 
d’un cop com un prodigi. 

L’anècdota següent, explicada per un testimoni 
ocular, provarà el que acabem de dir. Mozart el pare 
tornava un dia de l’església amb un dels seus amics; va 
trobar el seu fill ocupat en escriure. “Què estàs fent, 
noi?” li va preguntar. - Estic component un concert per 
a clavecí. Estic gairebé a la fi de la primera part. - Ve¬ 
gem aquests gargots tan macos. - No, si us plau, no he 
acabat encara.” Tanmateix, el pare va agafar el paper i 
va mostrar al seu amic les notes gargotejades que hom 
podia amb prou feines desxifrar a causa de les taques 
de tinta, de manera que era quasi impossible de reco¬ 
nèixer-hi res. Els dos amics primer van riure amb ga¬ 
nes amb aquesta empastifada; però de seguida, quan 
Mozart el pare s’ho va mirar amb atenció, els seus ulls 
varen romandre llarg temps fixats en el paper, i final¬ 
ment se li van omplir de llàgrimes d’admiració i de joia. 
“Mireu, amic meu”, va dir amb emoció i somrient, 
“com tot ha estat compost segons les regles; és una llàs¬ 
tima que no es pugui fer ús d’aquesta peça, perquè es 
massa difícil i no hi hauria ningú que la pogués tocar. 
- És que és un concert, va insistir el jove Mozart; cal 
estudiar-lo fins que s’arribi a tocar-lo com cal. Mireu, 
així és com s’ha de fer.” Immediatament va començar 
a tocar, però no va reeixir tant com calia per fer veure 



quines havien estat les seves idees. En aquesta època, 
el jove Mozart creia fermament que tocar un concert i 
fer un miracle era la mateixa cosa; també la composició 
de la qual hem parlat era un munt de notes posades de 
manera encertada però que presentaven tantes dificul¬ 
tats que li hauria estat impossible interpretar-les fins i 
tot al músic més hàbil. 

El jove Mozart havia fet tan grans progressos en 
el seu art que el seu pare va trobar natural fer admirar 
en altres països aquest talent extraordinari. Quan va 
fer sis anys, tota la família Mozart, composta pel pare, 
la mare, la filla i el fill, va fer un viatge a Munic. L’elec¬ 
tor va escoltar els dos nens, que van rebre elogis i 
aplaudiments innombrables. De tornada a Salzburg, 
els dos nens varen fer cada dia nous progressos i van 
arribar a un nivell molt gran de perfecció al piano. Tota 
la família va anar a Viena durant la tardor de 1762, on 
els dos joves virtuosos van ser presentats a la cort im¬ 
perial. 

L’emperador Francesc I va dir llavors per fer 
broma a Wolfgang Mozart: “No és molt difícil tocar 
amb tots els dits, però tocar només amb un sol dit, i en 
un clavecí tapat, això sí que mereixeria admiració.” 
Sense mostrar la més mínima sorpresa davant 
d’aquesta estranya proposta, el nostre jove virtuós es 
va posar a l’acte a tocar amb un sol dit, i amb tota la 
netedat i la precisió possibles. Igualment va demanar 
tapar el teclat del clavecí i va continuar tocant de la ma¬ 
nera més destra i com si hagués practicat d’aquesta 
manera des de feia molt de temps. 




Des de la seva infantesa, l’elogi dels grans no el 
tornava orgullós. No interpretava més que bagatel·les 
insignificants quan estava davant de gent que no era 
entesa en música; però tocava amb tot l’ardor i tota 
l’atenció dels quals era capaç quan estava en presència 
d’entesos, i sovint calia usar subterfugis i fer passar per 
entesos en música els grans senyors davant dels quals 
havia d’actuar. Quan, als sis anys, el jove Mozart va 
seure al clavecí per tocar en presència de l’emperador 
Francesc, es va dirigir al príncep i li va dir: “No està 
aquí el senyor Wagenseil? És ell a qui cal fer venir; ell 
hi entén.” L’emperador va fer venir Wagenseil, i li va 
cedir el seu lloc a prop del clavecí. “Senyor, va dir lla¬ 
vors Mozart al compositor, jo toco un dels vostres con¬ 
certs, cal que em passeu els fulls.” 

Fins llavors, el jove virtuós només havia tocat el 
clavecí, i l’habilitat, extraordinària per a la seva edat, 
que mostrava amb aquest instrument semblava allu¬ 
nyar fins i tot la idea de voler que es dediqués també a 
algun altre. Però el geni que l’animava va superar de 
molt tot el que hom s’hauria atrevit a desitjar o esperar, 
àdhuc tota mena de classes. S’havia portat de Viena un 
violí petit que li havien regalat durant la seva estada a 
la capital; i es divertia amb aquell instrument. Poc 
temps després del retorn de la família Mozart a Salz¬ 
burg, Wenzl, destre violinista i que llavors començava 
a compondre, va anar a visitar Mozart el pare, per de¬ 
manar-li les seves observacions sobre sis trios que ell 
havia fet durant el viatge d’aquell a Viena. Schachtner, 
trompetista de la cort de l’arquebisbe de Salzburg, una 
de les persones a les quals el jove Mozart tenia més 




afecte, s’hi trobava en aquell moment, i és a ell mateix 
a qui deixarem parlar: “El pare, va dir Schachtner, to¬ 
cava el baix, Wenzl el violí primer i jo havia de tocar el 
violí segon. El jove Mozart va demanar permís per to¬ 
car aquesta part; però el pare el va reganyar per 
aquesta petició infantil, perquè no l’havien donat en¬ 
cara classes regulars de violí i en conseqüència no es¬ 
tava capacitat per tocar bé. El fill va replicar que, per 
tocar el violí segon, no li semblava indispensable ha¬ 
ver-ne après. El pare, mig enfadat per aquesta res¬ 
posta, li va dir que marxés i que no ens interrompés 
més. Wolfgang es va quedar tan afectat que va comen¬ 
çar a plorar a llàgrima viva; va marxar doncs amb el seu 
petit violí. Jo vaig demanar que se li donés permís per 
tocar amb mi. Finalment, el pare va acceptar. - Bé, va 
dir a Wolfgang, podràs tocar amb el senyor Schachtner, 
però amb la condició que serà molt suaument i que no 
se’t sentirà; si no, et faré fora immediatament. - Co¬ 
mencem el trio i el petit Mozart toca amb mi: no vaig 
tardar molt en adonar-me, amb la més gran de les sor¬ 
preses, que jo era totalment innecessari. Sense dir un 
mot, vaig deixar el violí en un costat mentre mirava el 
pare, a qui aquella escena feia vessar llàgrimes de ten¬ 
dresa i d’admiració. El nen va tocar de la mateixa ma¬ 
nera els sis trios. Els elogis que li vàrem dedicar llavors 
el van tornar prou atrevit com per pretendre tocar 
també el violí primer. Per fer broma, vàrem fer l’intent, 
i no podíem contenir el nostre riure en sentir-lo tocar 
aquesta part, d’una manera totalment irregular, és 
cert, per almenys sense encallar-se mai.” 




Cada dia aportava noves proves de la seva ex¬ 
cel·lent preparació per a la música. Sabia distingir i in¬ 
dicar les diferències més lleugeres entre els sons: i tot 
so fals, o solament aspre i no endolcit per algun acord, 
era per a ell una tortura. És així que, durant la seva pri¬ 
mera infantesa, i àdhuc fins a l’edat de deu anys, va te¬ 
nir un horror insuperable a la trompeta quan aquesta 
no servia únicament per acompanyar una peça de mú¬ 
sica; i quan se li mostrava aquest instrument, li feia gai¬ 
rebé la mateixa impressió que produeix en altres una 
pistola carregada que hom apunta al cor. El seu pare va 
creure que el podia curar d’aquest terror, bo i ordenant 
que es fes sonar la trompeta en la seva presència, mal¬ 
grat les súpliques del jove Mozart per tal que li estalvi¬ 
essin aquest suplici; però, amb el primer so, va em- 
pal·lidir i va caure sobre el terra; i probablement hauria 
tingut convulsions si no haguessin deixat de tocar a 
l’instant. 

En aquell temps usava de vegades el violí de 
Schachtner, aquell amic de la família Mozart del qual 
hem parlat; ell en feia una gran lloança, perquè en treia 
sons extremadament dolços. Schachtner va arribar un 
dia a casa del jove Mozart mentre que aquest es diver¬ 
tia tocant el seu propi violí. Què fa el vostre violí? va 
ser la primera pregunta d’ell, i després va seguir tocant 
les seves fantasies. Finalment, després d’haver reflexi¬ 
onat uns instants, li va dir a Schachtner: “No podríeu 
deixar-me el vostre violí afinat tal com l’estava l’últim 
cop que el vaig utilitzar? Està mig quart de to més baix 
del que tinc jo.” De primer hom va riure per aquesta 
exactitud escrupolosa; però el pare, que ja havia tingut 




diverses vegades l’ocasió de convèncer-se del sentit 
musical extraordinari i de la memòria del seu fill per 
retenir els tons, va fer portar el violí; i, enmig de la gran 
sorpresa de tots, estava, en efecte, mig quart de to més 
baix del que tenia el seu fill. 

Tot i que hom li donava tots els dies noves proves 
de la sorpresa i l’admiració que el seu talent i la seva 
destresa despertaven en tothom, no va esdevenir ni pe¬ 
sat ni orgullós; va ser sempre el nen més complaent i 
més dòcil. Mai no es va mostrat descontent amb el que 
li ordenava el seu pare, i àdhuc quan s’havia fet escoltar 
un dia sencer, continuava tocant, sense mostrar el més 
mínim mal humor, tan bon punt com el seu pare ho 
desitjava. Comprenia i duia a terme el més petit senyal 
del seu pare i la seva mare i portava el seu afecte i la 
seva obediència fins al punt que no gosava mai accep¬ 
tar beguda o menjar, o qualsevol altra cosa, sense tenir 
el permís d’ells. 

En el mes de juliol de 1763, per tant quan el jove 
Mozart tenia set anys, la seva família va emprendre el 
seu primer viatge fora d’Alemanya, i és a causa 
d’aquest viatge que la reputació del jove músic es va es¬ 
tendre per tot Europa. Van anar de primer a Munic, on 
el jove virtuós va tocar un concert de violí en presència 
de l’elector, després d’haver interpretar un preludi de 
fantasia. A Augsburg, a Manheim, a Frankfurt, a Co- 
blença, a Colònia, a Aquisgrà i a Brussel·les, van donar 
concerts públics o bé van tocar davant dels diferents 
prínceps i dels grans senyors, i pertot arreu van rebre 
les més grans lloances. 


M 




En el mes de novembre, van arribar a París, on 
van romandre 21 setmanes. Es van fer escoltar davant 
de la família reial a Versalles, i el jove Mozart va tocar 
l’orgue, en presència de tota la cort, a la capella del rei. 
Van fer dos grans concerts públics a una sala particu¬ 
lar, i van trobar, a Paris, la més distingida de les acolli¬ 
des. A penes havien arribat, que hom va imprimir el re¬ 
trat del pare i els dos fills, i pertot arreu hom s’apressà 
a rebre’ls de la manera més honorable. Va ser a París 
on el jove Mozart, llavors amb set anys, va compondre 
i publicar les seves dues primeres obres. Va dedicar la 
primera a la senyora Victòria, segona filla del rei, i l’al¬ 
tra a la comtessa de Tessé. L’una i l’altra van ser impre¬ 
ses a París. 

El 10 d’abril de 1764, van marxar cap a Anglaterra, 
on van quedar-se fins a mitjans de l’any següent. El 27 
del mateix mes, els nens es van fer escoltar davant del 
rei i la seva família; al mes següent, van tocar per se¬ 
gona vegada davant la seva presència i el fill va tocar 
l’orgue del rei. Hom va fer més cas de la seva interpre¬ 
tació a l’orgue que al clavecí. Llavors van fer un gran 
concert, en benefici propi, on totes les simfonies eren 
composicions del fill, i un altre en benefici de la Mater¬ 
nitat. Un mal de coll molt perillós va dur el pare al bord 
de la tomba i el va retenir a Chelsea; els Mozart van 
tornar després a Londres i es van fer escoltar davant de 
la família reial i l’alta noblesa. 

Hom creu bé que els dos nens, i sobretot el fill, no es 
van aturar en el grau de perfecció que els havia procu- 




rat tants aplaudiments de part dels entesos a les dife¬ 
rents capitals d’Europa; ben al contrari, van continuar 
perfeccionant-se cada vegada més. Els dos nens van 
començar, en aquella època, a tocar concerts a dos cla- 
vecins pertot arreu, i el fill cantava àries amb molt de 
sentiment. A París i a Londres, li havien presentat al fill 
diferents peces difícils de Bach, de Haendel, de Para- 
dies i d’altres mestres; ell les tocava al moment, amb 
tota la precisió possible, a vista i amb el compàs que 
pertocava. Un dia, amb el rei d’Anglaterra, a partir no¬ 
més d’un baix, va interpretar una peça plena de melo¬ 
dia. En un altre dia, Johann Christian Bach, el mestre 
de música de la reina, va agafar el petit Mozart entre 
els seus genolls i va tocar alguns compassos. Mozart va 
continuar després, i van tocar així alternativament una 
sonata sencera amb tanta precisió que tots els qui no 
els podien veure van pensar que la sonata havia estat 
interpretada per la mateixa persona. Durant la seva es¬ 
tada a Anglaterra, i per tant quan tenia vuit anys, va 
compondre sis sonates, que va fer imprimir a Londres 
i que va dedicar a la reina. 

En el mes de juliol de 1765, la família Mozart va 
marxar de tornada cap a Calais; des d’allà va seguir el 
seu viatge per Flandes, on el jove virtuós va tocar sovint 
l’orgue a les esglésies dels monestirs i a les catedrals. A 
L’Haia, els dos fills van agafar, un darrera l’altre, una 
malaltia que va fer témer per les seves vides. Van trigar 
quatre mesos en recuperar-se; la primera tasca del fill, 
després de la seva convalescència, va ser compondre 
sis sonates per a clavecí; les va fer imprimir i les va de- 




dicar a la princesa de Nassau Weilbourg. Al comença¬ 
ment de l’any 1766, van passar un mes a Amsterdam, 
des d’on van tornar a L’Haia per assistir a la festa d’en¬ 
tronització del príncep d’Orange. El fill va compondre 
per a aquesta solemnitat un quodlibet per a tots els ins¬ 
truments, amb diferents variacions i algunes àries per 
a la princesa. Després d’haver tocat diferents cops en 
presència del stathouder, van tornar a París. Hi van ro¬ 
mandre dos mesos. Durant aquell temps, van estar dos 
cops a Versalles, on van tocar davant del rei. En tornar 
a Alemanya, van passar per Lió i Suïssa. Es van aturar 
a Donaueschingen, residència del príncep de Fürsten- 
berg. A Munic, l’elector va proposar al jove Mozart un 
tema musical perquè els desenvolupés i l’escrivís im¬ 
mediatament. Ho va fer en presència de l’elector, i 
sense fer ús del clavecí o del violí. Després d’haver-lo 
acabat d’escriure, el va tocar, cosa que va suscitar, fins 
al més alt grau, la sorpresa i l’admiració de l’elector i 
de tots els presents. Després d’una absència de més de 
tres anys, van regressar finalment a Salzburg cap a la fi 
del mes de novembre de 1766. 

Hi van romandre fins a la tardor de l’any següent; 
i durant aquest temps, Mozart el fill, amb estudis cons¬ 
tants, va fer progressos sorprenents. El 1768, els fills 
van tocar a Viena, en presència de l’emperador Josep 
II, qui va encarregar al jove Mozart que compongués la 
música d’una opera buffa. Era Lafinta semplice : va ser 
aprovada pel mestre de música Hasse i per Metastasio, 
però no va ser interpretada al teatre. A casa dels direc¬ 
tors de música Bono i Hasse, a casa del poeta Metasta¬ 
sio, el duc de Braganza, el príncep de Kaunitz i altres 




personatges, el pare feia sempre donar-li la primera 
ària italiana que es trobava a l’abast, i ell componia la 
part de tots els instruments en presència dels assis¬ 
tents. Amb ocasió de la inauguració de l’església de 
l’orfenat, va compondre la música de la missa, la del 
motet i un duo de trompetes; i tot i que llavors no tenia 
més que 12 anys, va dirigir aquesta música solemne en 
presència de la cort imperial. 

La família Mozart va passar l’any 1769 a Salzburg; 
en el mes de desembre del mateix any, Mozart el pare 
va fer un viatge a Itàlia només amb el seu fill, que prè¬ 
viament havia estat nomenat mestre de concert de l’or¬ 
questra de la cort de l’arquebisbe de Salzburg. A Inns- 
bruck, van donar un concert a casa del comte de 
Künigl, i Mozart hi va tocar un concert a vista. Podem 
imaginar fàcilment que el nostre jove virtuós, que ha¬ 
via suscitat tanta admiració als altres països d’Europa, 
havia de ser ben acollit a Itàlia, on la música és, per dir- 
ho així, una producció indígena, i considerada entre les 
arts principals. A Milà, va rebre les més grans lloances 
a la casa del comte Firmian, i hi va compondre dife¬ 
rents peces. Després d’haver rebut el poema de la pri¬ 
mera òpera, al carnaval de 1771, la música del qual s’ha¬ 
via encarregat de compondre, va deixar aquella ciutat 
en el mes de març de 1770. A Bolonya, Mozart va trobar 
un admirador, animat pel més viu entusiasme, en el 
pare maestro Martini, cèlebre en contrapunt. Aquest i 
els altres directors de música, estaven transportats per 
l’alegria i per l’admiració en veure el petit Mozart 
desenvolupar tots els temes de fugues proposats per 
Martini i interpretar-los en el clavecí sense dubtar i 




amb tota la precisió possible. A Florència, el jove vir¬ 
tuós va suscitar la més viva admiració per la precisió 
amb la qual va tocar a vista les fugues i els temes més 
difícils que li va proposar el marchese Ligneville, direc¬ 
tor de música de aquella ciutat. A Florència, Mozart va 
conèixer un jove anglès, Thomas Linley, d’uns 14 anys, 
i per tant més o menys de la seva mateixa edat. Era 
alumne de Martini, cèlebre virtuós del violí, i tocava 
aquest instrument amb una gràcia i habilitat admira¬ 
bles. L’amistat dels dos nois no va trigar a esdevenir 
íntima. El dia de la seva separació, Linley va donar al 
seu amic Mozart uns versos que ell havia fet confegir 
sobre aquest tema per la cèlebre Corilla; va acompa¬ 
nyar el cotxe de Mozart fins a la porta de la ciutat i lla¬ 
vors es va acomiadar d’ell besant-lo sovint amb ten¬ 
dresa i vessant amargues llàgrimes. 

Mozart, el pare i el fill, van arribar a Roma en set¬ 
mana santa. Dimecres a la tarda van acudir a la capella 
Sixtina per sentir el cèlebre Miserere. La tradició gene¬ 
ral diu que està prohibit als músics del papa, sota pena 
d’excomunió, deixar copiar aquesta música. Wolfgang 
Mozart es va proposar, doncs, de parar molta atenció 
durant la interpretació i d’escriure el Miserere un cop 
tornat a casa. És el que va fer. Divendres següent, 
aquest Miserere va ser interpretat per segona vegada; 
hi va assistir també, tenint dintre del barret la música 
manuscrita; això el va permetre fer-hi algunes correc¬ 
cions. Aquesta anècdota va ser coneguda de seguida i 
va causar molta sensació a Roma. Se’l va animar a can¬ 
tar aquest Miserere en un concert, amb acompanya¬ 
ment de clavecí. El castrat Cristofori, que l’havia cantat 




a la capella, va assistir a aquest concert i la seva sor¬ 
presa va convertir en complet el triomf de Mozart. 

Quan a Nàpols va tocar al Conservatorio alia pi- 
età, els oients van arribar a creure que tenia un encan¬ 
tament en el seu anell; ell es va treure aquell anell, su¬ 
posadament màgic, cosa que va contribuir a confirmar 
la sorpresa. Va donar un gran concert a casa del comte 
de Kaunitz, ambaixador de l’emperador, i va tornar 
després a Roma. El papa va demanar de veure’l i li va 
donar en aquella ocasió la creu i el diploma de Cavaller 
de la milícia daurada (< auratae militiae Eques ). A Bo- 
lonya, va ser nomenat per unanimitat membre i mestre 
de l’Acadèmia filharmònica ( Maestro delia Acadèmia 
Jïlarmonica). L’havien tancat sol i l’havien encarregat 
de compondre una antífona a quatre veus. L’havia ter¬ 
minada en una mitja hora i li van expedir el diploma. 

Els Mozart es van apressar a regressar a Milà per¬ 
què el fill s’havia compromès a compondre la primera 
òpera per al carnaval d’aquella ciutat. Si no hi hagués 
pres aquest compromís, hauria pogut fàcilment obte¬ 
nir l’encàrrec de compondre la primera òpera del car¬ 
naval a Bolonya, a Nàpols o a Roma. Cap a la fi del mes 
d’octubre de 1770, van arribar a Milà. 

Va ser allà on el jove Mozart, llavors de catorze 
anys, va compondre Mitrídates, opera seria, estrenada 
el 26 de desembre (dos mesos després de la seva arri¬ 
bada) i va tenir més de vint representacions seguides. 
L’èxit d’aquesta òpera es pot jutjar a partir d’aquesta 




circumstància: l’empresari va fer de seguida un con¬ 
tracte amb ell per escrit per encarregar-li la composició 
de la primera òpera per a l’any 1773. Mozart va passar 
encara amb el seu pare els últims dies del carnaval a 
Venècia; a Verona, li van donar també un diploma de 
membre de la Societat filharmònica d’aquella ciutat; 
pertot arreu on ell havia estat a Itàlia, se li havia rebut 
de la manera més distingida i comunament se’l desig¬ 
nava sota el nom d’z'Z Cavaliere filarmonico. 

Quan en el mes de març de 1771, Mozart va tornar 
amb el seu pare a Salzburg, hi va trobar una carta del 
comte Firmian de Milà, qui l’encarregava, en nom de 
l’emperadriu Maria-Teresa, de compondre una gran 
serenata teatral per al casament de l’arxiduc Ferran. 
L’emperadriu havia escollit el cèlebre Hasse, com el 
més vell dels directors de música, per compondre 
l’òpera; ella volia igualment que al compositor més 
jove li fos encarregada la serenata, el tema de la qual 
era Ascanio in Alba. Ell va prometre d’endegar aquella 
feina i va marxar el més d’agost amb el seu pare cap a 
Milà, on, durant les solemnitats del casament, es van 
interpretar de manera alternada l’òpera i la serenata. 

El 1772 va compondre, per a l’elecció del nou ar¬ 
quebisbe de Salzburg, la serenata titulada II sogno di 
Scipione ; va passar, amb el seu pare, l’hivern de l’any 
següent a Milà, on va compondre Lucio Silla, opera se¬ 
ria, que li havien encarregat per al carnaval de 1773, i 
que va tenir vint-i-sis representacions seguides. En la 
primavera de l’any 1773, Mozart estava de retorn a 
Salzburg. Alguns viatges que va fer amb el seu pare 




aquest any i el següent, a Viena i a Munich, li van donar 
l’oportunitat de fer diferents composicions excel·lents, 
tals com una opera buffa, titulada Lafinta giardini- 
era, dos grans misses per a la capella de l’elector de Ba- 
viera, etc. El 1775, l’arxiduc Maximilià es va aturar al¬ 
gun temps a Salzburg, i va ser en aquella ocasió quan 
Mozart va compondre una serenata titulada II re pas- 
tore. 


El talent extraordinari de Mozart i els seus pro¬ 
gressos ràpids han de justificar els detalls minuciosos, 
en aparença, en els quals hem entrat fins ara i que ser¬ 
veixen per fer conèixer el desenvolupament de les se¬ 
ves qualitats. Ara podrem estendre’ns menys sobre la 
resta de la seva vida. 

Ell havia arribat al grau més alt del seu art i la seva 
glòria s’havia estès per tots els països d’Europa. Estava 
segur de despertar l’admiració universal a cada gran 
capital que volgués escollir per consagrar-hi els seus 
rars talents als plaers del públic. París semblava ser la 
que més li esqueia, perquè ja hi era conegut i hi hauria 
trobat un públic animat d’un viu entusiasme envers ell. 
El mes de setembre de 1777, va marxar cap a aquella 
capital; només el va acompanyar la seva mare. Hauria 
estat, sense cap dubte, molt avantatjós per ell establir- 
se en aquella ciutat; però la música francesa d’alesho¬ 
res no era gaire del seu gust. L’any següent, la seva 
mare va morir a París. Llavors l’estada en aquella ciutat 
se li va tornar molt desagradable. Després de compon- 




dre una simfonia per al Concert espiritual i algunes al¬ 
tres peces de música, es va apressar a tornar al costat 
del seu pare, a començaments de 1779. 

El mes de novembre de l’any següent, va compon¬ 
dre, a Munic, una òpera seriosa per al carnaval se¬ 
güent, i va regressar després a Viena, on el seu sobirà, 
l’arquebisbe de Salzburg, que s’hi trobava, l’havia cri¬ 
dat. Ell tenia llavors 24 anys. A partir d’aquesta èpo-ca, 
va establir-se a Viena, on va entrar al servei de l’empe¬ 
rador. D’ençà, va satisfer les esperances que el seu ta¬ 
lent admirable i desenvolupat a una edat tan tendra ha¬ 
via donat. Va esdevenir el compositor favorit del seu 
segle. 

Seria massa llarg i àdhuc superflu citar en parti¬ 
cular cadascuna de les obres de Mozart; els afeccionats 
han de conèixer totes i posseir les seves sonates i els 
seus concerts per a clavecí, les seves simfonies i els seus 
quartets. Les seves òperes, de les quals va compondre 
algunes 2 a Viena, van tenir el mateix èxit; però cap no 
en va tenir més que la seva Flauta encantada. En l’es¬ 
pai d’un any, va tenir cent representacions. El 1785, el 
cèlebre Joseph Haydn ja havia dit al pare de Mozart, 
que llavors era a Viena: “Us declaro, davant Déu i com 
a home honest, que veig el vostre fill com el més gran 
compositor del qual jo hagi sentit mai parlar; té gust i 


2 “Les òperes de Mozart més conegudes són: El rapte en el Se¬ 
rrall, Les Noces de Fígaro, Don Joan, Cosïfan tutte, La flauta 
màgica, L’empresari, La clemència de Titus, Idomeneu i al¬ 
guns fragments de La bella jardinera i de La pedra filosofal.” 
(Nota de Winckler) 




un coneixement profund de l’art de la composició”. 
Aquest judici d’un home que era, més que cap altre, fet 
per opinar en una matèria com aquesta, es va veure 
confirmat de nou pel Requiem que Mozart va compon¬ 
dre poc temps abans de la seva mort, però que no va 
poder acabar de retocar. L’expressió patètica i solemne 
que hi trobem reunida, en el grau més elevat de l’art, 
va tocat tots els cors i va excitar l’admiració de tots els 
entesos quan va ser interpretat en benefici de la vídua 
i els fills de Mozart. 

Heus ací qui era Mozart com a músic. Aquell que 
coneix la naturalesa humana no s’estranyarà pel fet 
que un gran artista, que en aquest terreny era l’objecte 
de l’admiració general, no hagi estat igualment gran en 
les altres situacions de la vida. Mozart no es distingia 
ni per una figura considerada, ni per un cos ben fet, per 
bé que el seu pare i la seva mare, com s’ha dit més 
amunt, havien estat esmentats quan eren joves per l*a 
seva bellesa, i que aquesta pugui haver tingut molta in¬ 
fluència en la feliç preparació del fill. Però hom ha ob¬ 
servat constantment que el desenvolupament massa 
sobtat i massa ràpid de les facultats morals, en els fills, 
no s’opera més que a expenses del físic. Mozart n’era 
una nova prova. El seu cos no va agafar amb l’edat el 
creixement ordinari: va tenir tota la vida una salut fe¬ 
ble. Era petit, prim, pàl·lid, i la seva fesomia no indi¬ 
cava res d’extraordinari. El seu cos era sempre en mo¬ 
viment; jugava sempre amb les mans o amb els peus. 
Era un afeccionat apassionat del billar, i en tenia un al 
seu habitatge, amb el qual es divertia sovint jugant sol. 
El seu rostre també canviava freqüentment, i indicava 




sempre l’estat en el qual es trobava la seva ànima, do¬ 
minada constantment per la seva imaginació que havia 
fet d’ell un artista tan captivador. 

Aquest mateix home que, com artista, havia arri¬ 
bat al més gran nivell de desenvolupament en una edat 
molt tendra, va romandre sempre nen a tots els altres 
aspectes de la vida. Mai no va saber governar-se ell ma¬ 
teix; mai va conèixer l’ordre en els afers domèstics, l’ús 
adequat dels diners, la temprança i l’elecció raonable 
dels gaudis. Sempre tenia necessitat d’un guia, d’un tu¬ 
tor, que tingués cura dels seus afers domèstics, perquè 
el seu esperit estava constantment ocupat per una mul¬ 
titud d’idees que el feien absolutament incapaç de tota 
reflexió seriosa. El seu pare coneixia molt bé aquesta 
feblesa. Això va ser el que el portà, el 1777 a fer-lo 
acompanyar a París per la seva esposa, perquè la seva 
feina a Salzburg no li permetia pas deixar aquesta ciu¬ 
tat. 


Mozart es va casar, a Viena, amb Constanze We- 
ber, d’una família molt apreciada; va tenir amb ella dos 
fills. Ella es va mostrar bona mare i esposa respectable; 
i més d’un cop els seus consells li van ser útils. Ell gau¬ 
dia d’una renda considerable, però el seu amor pel 
plaer i el desordre dels seus afers domèstics van fer que 
no deixés a la família res més que la glòria del seu nom 
i l’atenció del públic que, àdhuc després de la mort 
d’aquest gran compositor, es va apressar a recompen¬ 
sar la seva família pels plaers que ell li havia procurat 
tan sovint. 




Però aquest mateix home, sempre distret, sempre 
jugant i divertint-se, semblava esdevenir un ésser d’un 
rang superior quan s’asseia davant del clavecí. Llavors 
la seva ànima s’elevava, i tota la seva atenció es dirigia 
únicament vers l’únic objecte per al qual ell havia nas¬ 
cut, Yharmonia dels sons. L’orquestra més nombrosa 
no l’impedia de cap manera observar, durant la inter¬ 
pretació, el mínim so fals, i ell sabia també indicar amb 
la precisió més sorprenent amb quin instrument s’ha¬ 
via comès l’error i quin so s’hauria d’haver emès. 

Durant el viatge de Mozart a Berlin, no va arribar 
fins al vespre molt tard; tan bon punt com va baixar del 
cotxe, va preguntar, al noi de l’alberg, si no hi feien cap 
òpera. -“Sí: El rapte en el serrall .” - Això és molt 
maco, va replicar Mozart, i de seguida ja estava de camí 
a l’òpera. Es va ficar a l’entrada del parterre per escol¬ 
tar sense ser reconegut. Però ara estava tan satisfet de 
la bona interpretació de certes peces, ara tan descon¬ 
tent de la interpretació d’algunes altres, o del movi¬ 
ment amb què es tocaven, o dels ornaments que els ac¬ 
tors es permetien, que mentre mostrava la seva satis¬ 
facció i el seu disgust, s’havia apropat a l’orquestra. El 
director s’havia permès de fer canvis a una de les àries. 
Llavors Mozart, no podent contenir-se més, crida gai¬ 
rebé en veu alta a l’orquestra com calia tocar. Es van 
girar per veure l’home vestit amb capot de viatge que 
feia aquest soroll. Alguns músics van reconèixer Mo¬ 
zart, i, en un moment, tots els músics i els actors van 
saber que ell estava entre els espectadors. Alguns ac¬ 
tors, sobretot una cantant molt bona, es van veure tan 
colpits per aquesta notícia, que van refusar de tornar a 




aparèixer. El director de música va fer saber a Mozart 
l’embolic en què el ficava aquest refús. Aquest va anar 
immediatament als bastidors i va aconseguir, amb els 
elogis que va prodigar als actors, fer-los reaparèixer en 
escenas. 

També les mans de Mozart estaven tan decidida¬ 
ment dirigides al clavecí, que, a taula, no estava gaire 
en condicions de tallar els seus aliments, o que només 
ho feia amb molt d’esforç i de por; demanava habitual¬ 
ment a la seva dona que li fes aquest favor. Era l’home 
més dolç, però el més petit soroll, durant la música, li 
causava la més viva indignació. 

La música era la principal ocupació de la seva 
vida, i al mateix temps el seu esbargiment més dolç. 
Mai, ni tan sols a la seva joventut més tendra, no era 
necessari forçar-lo a tocar el clavecí, al contrari, calia 
vigilar-lo per tal que no s’hi excedís massa i això perju¬ 
diqués la seva salut. Des de la seva joventut, estimava 
sobretot tocar durant la nit; al vespre, a les nou, es po¬ 
sava al seu clavecí, no el deixava abans de mitjanit, i 
fins i tot llavors calia obligar-l’hi, perquè hauria conti¬ 
nuat tota la nit tocant preludis i fantasies. No tenia 
aquella modèstia estranya i fora de lloc, molt freqüent 
entre els virtuosos, de no fer-se sentir fins que no se li 
havia demanat diferents vegades i de la manera més 
apressant. Sovint fins i tot els grans senyors, a Viena, li 
retreien de tocar amb el mateix interès davant tots 
aquells que fruïen escoltant-lo. Un gran afeccionat a la 


3 Anècdota recollida per Rochlitz, AMZ (1799, pàgs. 20-22) 




música, a una ciutat per on Mozart va passar en un dels 
seus viatges, va reunir a casa seva un públic nombrós 
per procurar-los el plaer de sentir aquell cèlebre músic 
que li havia promès de trobar-s’hi. Mozart, creient que 
estava envoltat només per entesos, va començar, en un 
moviment molt lent, a interpretar una música molt 
harmoniosa, però extremadament simple, per tal de 
preparar els seus oients per als sentiments que volia 
expressar. El públic va trobar allò força comú. Aviat la 
seva interpretació va esdevenir més viva; hom ho va 
trobar força bonic. Quan la seva interpretació va esde¬ 
venir severa i solemne, amb una harmonia colpidora, 
elevada, i al mateix temps més difícil, algunes dames 
van començar a jutjar-ho avorrit i a intercanviar alguns 
mots de crítica; de seguida la mitat del públic es va po¬ 
sar a murmurar. L’amo de la casa, que era un gran afec¬ 
cionat a la música, es va trobar en una situació d’allò 
més compromesa. Mozart es va adonar finalment de la 
impressió que la seva música havia fet entre el seu au¬ 
ditori. La vivacitat de la seva interpretació l’havia tor¬ 
nat més sensible del que ell era habitualment. Tanma¬ 
teix no va abandonar de cap manera la idea principal 
que havia començat a desenvolupar; però ho va fer 
amb tota la impetuositat de la qual estava animat. Hom 
no hi va parar atenció encara. Llavors es va posar a in¬ 
crepar el seu auditori d’una forma força brusca, però 
sempre mentre continuava tocant. Afortunadament, 
ho va fer en italià, de manera que quasi ningú no el va 
entendre. Tanmateix, hom va començar a estar més 
tranquil. Quan la seva còlera es va apaivagar una mica, 
no va poder evitar de riure’s ell mateix en secret de la 




seva impetuositat. Va donar a les seves idees un gir més 
agradable i va acabar per tocar una ària molt coneguda, 
de la qual va fer entre deu i dotze variacions captivado- 
res. Tothom estava encantat, i molt pocs dels que hi 
eren s’havien adonat de l’escena de la qual hem parlat. 
Mozart, però, se’n va anar aviat i va convidar l’amo de 
la casa i alguns afeccionats a venir a veure’l, aquell ma¬ 
teix vespre, al seu alberg. Els va fer quedar-se a sopar i 
a penes li van mostrar algun desig de sentir-lo que va 
posar-se a tocar fantasies al clavecí, amb el més gran 
plaer fins després de mitjanits 

Idomeneu i Don Joan eren, de les seves òperes, 
les que més apreciava. No li agradava parlar de les se¬ 
ves obres, i si en parlava, no era mai més que amb al¬ 
gunes paraules. Sobre Don Joan, va dir un dia: Aquesta 
òpera no ha estat composta per al públic de Viena, és 
més adient per al de Praga, però, en el fons, jo només 
l’he feta per a mi i els meus amicss. 

El temps que ell dedicava amb més plaer a les se¬ 
ves composicions era el matí des de les sis o les set fins 
a les deu, i el més sovint mentre que era encara al llit. 
La resta del dia ja no componia res més, tret que no 
hagués d’acabar alguna obra urgent. En general, era 
molt desigual en la feina. Quan li atrapava una idea, no 
se’l podia arrencar de la seva obra. Componia enmig 
dels amics; passava nits senceres treballant. En altres 
temps, no podia de vegades acabar una obra més que 
en el moment mateix en què calia interpretar-la Fins i 


4 Rochlitz, AMZ, pàgs. 49-51. 
s Rochlitz, AMZ, pàgs. 51-52. 



tot un dia li va passar que, havent de fer una peça per a 
un concert de la cort, no va tenir temps d’escriure la 
part que ell havia d’interpretar. L’emperador Josep, 
posant els ulls per casualitat sobre el paper de música 
que Mozart semblava estar seguint, es va estranyar de 
no veure-hi més que línies sense notes, i li va dir: On 
és, doncs, la vostra part? Aquí, va respondre Mozart, 
posant-se la mà a la front 6 . 

La mateixa cosa li va passar en relació amb l’ober¬ 
tura de Don Joan. Tothom està d’acord que és la millor 
de les seves obertures, però ell no la va compondre fins 
la nit que precedia la primera representació i quan l’as¬ 
saig general ja havia tingut lloc. Va demanar a la seva 
dona que li fes un ponx i que es quedés amb ell per 
mantenir-lo despert. Ella hi va estar d’acord i li va ex¬ 
plicar contes de fades, aventures estranyes que el van 
fer plorar de tant riure. El ponx, però, el va fer agafar 
son, de manera que no treballava més que mentre ella 
explicava contes i començava a dormitar quan ella pa¬ 
rava. L’esforç que va fer contínuament per mantenir- 
se despert, aquesta alternança de vetlla i de son el van 
cansar tant que la seva dona li va demanar que reposés, 
bo i prometent-li que el despertaria una hora més tard. 
Ell es va adormir tant que la seva dona el va deixar des¬ 
cansar dues hores. El va despertar cap a les cinc. S’ha¬ 
via citat amb els copistes a les set, i quan van arribar 
l’obertura estava composta. Amb prou feines van tenir 


6 Anècdota explicada per la vídua de Mozart i publicada a AMZ, 
pàg.290, tot i que el diàleg entre l’emperador i Mozart no hi 
apareix. 





temps suficient per fer les còpies necessàries per a l’or¬ 
questra, i els músics es van veure obligats a tocar sense 
haver fet l’assaig general. Algunes persones han pretès 
d’haver reconegut en aquesta obertura els passatges on 
Mozart deu haver estat sorprès per la son, i aquells on 
s’ha despertat d’un sobresalt?. Don Joan no va ser molt 
ben acollida a Viena en les primeres representacions. 
Hom en parlava un dia en una reunió molt nombrosa, 
on es trobaven la major part dels entesos de la capital, 
entre altres també Haydn. Mozart no hi era. Tothom 
coincidia a dir que era una obra molt estimable, d’una 
imaginació brillant i d' un geni ric; però tothom hi tro¬ 
bava quelcom per dir. Tots havien opinat tret del mo¬ 
dest Haydn. Finalment, li van demanar que també di¬ 
gués la seva opinió. “No estic en condicions de jutjar 
aquesta disputa,” va dir amb la seva discreció habitual, 
“ tot el que sé és que Mozart és el més gran compositor 
que existeix en aquest moment”. Ningú no es va atrevir 
a contradir-lo 7 8 . 

Mozart es va comportar de la mateixa manera en 
relació amb Haydn. Li va dedicar un recull de quartets, 
que poden comptar-se entre els més bells en aquest gè¬ 
nere. La dedicatòria a Haydn és una prova de la seva 
modèstia i de la profunda estima que ell sentia envers 
aquest gran mestre. Un compositor no mancat de mè¬ 
rit, però que tanmateix estava lluny d’igualar Haydn, 
es va donar el gust de cerca a les composicions d’aquest 

7 Una altre de les anècdotes explicades per Constanze Weber i 
publicades a AMZ, pàg. 290-291. Cf. també Rochlitz, AMZ, pàg. 
52 

8 Rochlitz, AMZ, pàgs.51-52. 




totes les petites incorreccions que hi podia descobrir. 
Anava sovint a trobar-se amb Mozart per mostrar-li les 
simfonies o els quartets de Haydn , que ell havia posat 
en partitura per fer veure les negligències d’estil que hi 
havia pogut trobar. Mozart procurava sempre encetar 
un altre tema; finalment li va ser impossible de conte¬ 
nir-se més temps. “Senyor, li va dir, amb un to una 
mica brusc, si ens barregen a tots dos, no faran un 
Haydn9.” 

Va compondre la música de l’òpera Idomeneu 
sota els més favorables auspicis. L’elector de Baviera 
l’hi havia demanat per al teatre de Munic, l’orquestra 
del qual era llavors una de les millors formacions. 
L’elector li havia donat proves de la seva estima i de la 
seva generositat. Mozart es trobava en els anys més bo¬ 
nics de la seva vida; tenia vint-i-cinc anys. Però el que 
el va inspirar sobretot va ser l’amor que havia concebut 
per la persona amb qui es va casar després, i que va re¬ 
bre l’oposició de la família d’aquella jove persona, per¬ 
què Mozart no tenia cap mena de feina, viatjava quasi 
contínuament i era encara molt jove i extremadament 
voluble. L’amor i l’amor propi del jove compositor, 
exaltats al més alt grau, el van fer elaborar una obra 
que ell sempre va veure com una de les millors seves i 
de la qual fins i tot va manllevar sovint idees per a les 
seves composicions posteriors 9 10 . 


9 Rochlitz, AMZ, pàgs. 52-53. 

10 Cf. Rochlitz, AMZ, pàgs. 53-54 




Mozart jutjava les seves pròpies obres amb impar¬ 
cialitat, i sovint amb una severitat que no hauria supor¬ 
tat fàcilment en un altre. L’emperador Josep estimava 
Mozart i l’havia fet el seu mestre de capella. Aquest 
príncep tenia la pretensió de ser un dilettante. El seu 
viatge a Itàlia li havia donat una idea elevada de la su¬ 
perioritat de la música italiana sobre totes les altres, i 
alguns italians que tenia a la seva cort mantenien amb 
cura aquesta prevenció, que no era mancada de fona¬ 
ment. Els músics estrangers que eren a Viena parlaven 
amb més de gelosia que de justícia dels primers intents 
de Mozart, i l’emperador era fàcilment arrossegat pels 
judicis d’aquests professors. Un dia que venia de sentir 
l’assaig d’una òpera còmica {El rapte en el Serrall ) que 
ell mateix havia encarregat a Mozart, li va dir al com¬ 
positor: Benvolgut Mozart, això és massa bonic per a 
les nostres orelles; hi ha massa notes allà dintre. - “En 
demano perdó a vostra Majestat, li va respondre Mo¬ 
zart molt secament, hi ha precisament tantes notes 
com cal.” L’emperador va semblar una mica descon¬ 
certat per la resposta; però quan va ser interpretada 
l’òpera, en va fer els més grans elogis. 

Mozart va estar després menys content, ell ma¬ 
teix, de la seva obra; hi va fer moltes correccions i talls. 
Mentre tocava al clavecí una de les àries que havien es¬ 
tat més aplaudides: Això és bo a rhabitació -deia -però 
per al teatre hi ha massa verbositat. Quan jo el vaig 




compondre, jo em recreava en el que feia i res no em 
semblava massa llarg 11 . 

Mozart no era en absolut interessat; al contrari, 
era generós i benefactor. Sovint donava sense escollir i 
més sovint encara gastava sense raó. 

En un viatge que va fer a Berlin, el rei Frederic- 
Guillem II, gran afeccionat a la música i a casa del qual 
Mozart feia música gairebé tots els dies, li va oferir 
3.000 escuts de sou si volia quedar-se a Berlin i encar- 
regar-se de la direcció de la seva orquestra. Mozart va 
respondre solament: “He de deixar el meu bon prín¬ 
cep?” Tanmateix, en aquella època, Mozart encara no 
tenia un sou fix a Viena. Un dels seus amics li va re¬ 
treure després no haver acceptat la proposició del rei 
de Prússia. “M’agrada viure a Viena, va replicar Mo¬ 
zart, l’emperador m’aprecia, no em preocupen els di¬ 
ners 12 .” 

Diferents molèsties que li van crear a Viena el por¬ 
taren, però, a presentar la seva dimissió a Josep; però 
una paraula d’aquest príncep, qui estimava aquest 
compositor i sobretot la música, el va fer canviar a l’ins¬ 
tant de decisió; no va aprofitar, però, aquest moment 
favorable per demanar una paga fixa. L’emperador ma¬ 
teix va tenir finalment la idea de donar-li’n una. Des¬ 
graciadament, va consultar un home que no era molt 
amic de Mozart per saber quin sou era adient donar-li. 
Aquest va proposar 800 florins (una mica menys de 


11 Rochlitz, AMZ, pàg. 145. 

12 Rochlitz, AMZ, pàg. 22. 





2200 francs), i Mozart mai no va tenir una paga més 
grarps. Cobrava en qualitat de compositor de cambra, 
però mai no va compondre res com a tal. Un dia li van 
demanar, en virtut d’una ordre general del govern, l’es¬ 
tat de la paga que rebia de la cort. Ell va escriure en un 
missatge precintat: Massa pel que he fet, massa poc 
pel que hauria pogut fer 1 ^. 

Els venedors de música i els directors de teatre 
abusaven força sovint del desinterès de Mozart. La ma¬ 
jor part de les seves composicions per al clavecí no li 
van aportar res. Les feia per complaure alguns amics 
que li havien manifestat el desig de posseir alguna cosa 
de la seva pròpia mà i per al seu ús particular. En 
aquests casos, calia adaptar-se al nivell al qual havien 
arribat aquelles persones i això és el que explica com és 
que, entre les composicions d’aquest gènere, hom en 
troba moltes que semblen poc dignes d’ell. Artaria i al¬ 
tres editors de música sabien fer-se’n amb còpies i les 
publicaven sense demanar l’autorització de l’autor i 
sense pagar-li’n els honoraris 1 ^. 

Un director d’espectacle a qui li anaven molt 
malament els seus afers i al bord de la desesperació, va 
anar a veure Mozart i li va exposar el quadre de la seva 
situació, dient-li: “Vós sou l’únic que pot treure’m del 
mal pas!” - Jo? replica Mozart, de quina manera? - 
Component-me una òpera, completament al gust del 
públic que freqüenta el meu teatre; podríeu igualment 


Rochlitz, AMZ, pàg. 24. 

!4 Una altra anècdota de la vídua de Mozart (AMZ, pàg.291). 

treballar fins a un cert punt per als entesos i per a la 
vostra glòria, però teniu sobretot consideració per les 
classes del poble que no entenen la música bonica. Jo 
procuraré que tingueu de seguida el poema, que els de¬ 
corats siguin macos, en una paraula, que tot sigui com 
hom vol avui.” Mozart li va prometre de fer-se’n càrrec. 
-“Quant demaneu pels vostres honoraris? va replicar 
el director del teatre; “Però vós no teniu res! va ser la 
resposta de Mozart; escolteu, però, així és com arregla¬ 
rem l’afer per tal que vós estigueu en condicions de sor¬ 
tir del mal pas, i per tal que, al mateix temps, jo no 
perdi tot el fruit del meu treball. Jo només us donaré la 
partitura a vós; em pagareu el que voldreu, però només 
sota la condició expressa que em garantireu que no se’n 
farà còpia. Si l’òpera té una gran repercussió, la vendré 
a d’altres direccions i jo consideraré el que en trauré 
com el meu pagament.” Ningú no estava més content 
per aquesta proposició que el director de teatre; i li va 
fer les promeses més solemnes que la partitura no seria 
copiada i que no sortiria de casa seva. Mozart es va 
apressar a compondre la seva música i la va fer total¬ 
ment en el gènere que li havia indicat el director de l’es¬ 
pectacle. Es va fer l’òpera; la sala va estar sempre 
plena; se’n va parlat a tot Alemanya i algunes setmanes 
després, es va tocar a d’altres teatres, sense que cap 
d’ells hagués rebut la partitura a través de Mozart 10 . 
Fins i tot, en altres ocasions no va ser pagat més que 
amb ingratitud per aquells als qui havia prestat els seus 
serveis; però això no el va impedir en absolut de ser 
igualment atent amb d’altres que el necessitaven. 


16 Rochlitz, AMZ, pàgs. 83-84 




Quan, estant de viatge, passaven per Viena virtuosos 
poc adinerats i que no hi coneixien ningú, ell els acollia 
de la manera més desinteressada, compartia amb ells 
la taula i l’allotjament, els feia conèixer persones que 
els podien ser útils; va compondre per a ells més d’una 
vegada concerts dels quals ni tan sols conservava una 
copia, per tal que ells poguessin actuar d’una manera 
més avantatjosa 1 ?. 

Els diumenges, Mozart feia sovint concerts a casa 
seva. Un comte polonès hi era una vegada i va quedar 
encantat, com tots els assistents, amb una nova peça 
per a cinc instruments. Va manifestar a Mozart quant 
plaer li havia causat aquella peça i el seu desig que 
compongués per a ell un trio de flauta quan tingués 
ocasió i s’hi veiés capaç. Mozart li ho va prometre sota 
la condició que no li donessin pressa. Quan el comte va 
tornar a casa seva, li va enviar cent mig-sobirans d’or 
(suma que val aproximadament noranta lluïsos), amb 
una nota infinitament atenta, en la qual li agraïa de nou 
el plaer del qual havia fruït el dia abans a casa de Mo¬ 
zart. Aquest, per mostrar-li el seu agraïment, li va en¬ 
viar la partitura original de la peça de música per a cinc 
instruments, cosa que ordinàriament no hauria fet 
mai, i es va apressar a explicar als seus amics aquest 
comportament generós del comte. Aquest va marxar; 
un any més tard, va tornar per trobar-se amb Mozart i 
li va demanar notícies sobre el seu trio. “Senyor, va res¬ 
pondre el compositor, jo no m’he sentit encara capaç 
de compondre alguna cosa que fos digna de vós. - Per 

tant, va replicar el comte, vós no us sentireu tampoc 
capaç de tornar-me els cent mig-sobirans d’or que us 
vaig pagar a la bestreta per aquesta peça de música” 
(No era això el que havia dit a la seva nota). Mozart, 
indignat, li va tornar els diners a l’instant; però el 
comte va guardar la partitura original de la peça per a 
cinc instruments que Mozart li havia enviat; i poc des¬ 
prés va aparèixer publicada a Artaria, a Viena, com a 
quartet de clavecí amb acompanyament de violí, d’un 
baix de viola i violoncel, sense que Mozart hi tingués la 
més mínima part 18 . 

L’anècdota següent és una nova prova de la seva 
amabilitat. Un home que, per la seva condició, estava 
obligat a compondre, cada any, dotze duos de violí, es 
va trobar en una ocasió incapaç de lliurar els dos úl¬ 
tims; va pregar Mozart que se’n fes càrrec. Aquest ho 
va fer i alguns anys després van aparèixer com a obra 
de Mozart, però sense la seva participació 1 ^ 

Mozart estimava tendrament la seva dona; no 
fruïa d’una salut molt bona. Durant una llarga malaltia 
que ella va tenir, ell tenia el costum d’anar davant dels 
que venien a veure-la, portant el dit a la boca i fent el 
senyal de no fer cap soroll. Va agafar aquest costum de 
tal manera que després de la convalescència de la seva 
dona, abordava els seus coneguts portant el dit a la 


18 Una de les anècdotes explicades per la vídua de Mozart i re¬ 
collida a AMZ, pàgs. 289-290. 

Una altra d’aquestes anècdotes contada per Constanze 

boca, fent-los el mateix senyal de silenci i parlant-los 
només en veu baixa 20 . 

Durant el temps que va durar la malaltia de la 
seva dona, ell anava alguns cops, a les cinc del matí, a 
passejar-se a cavall. Abans de marxar, deixava sempre 
al costat d’ella un paper en forma de recepta mèdica. 
Heus ací una d’aquestes notes: “Bon dia, estimada 
amiga, desitjo que hagis dormit bé, que res no t’hagi 
molestat; vigila de no refredar-te pas, no t’enfadis amb 
els teus servents. Evita tota mena de disgust fins al meu 
retorn. Cuida’t bé. Tornaré a les... 21 ” 

En els darrers anys de la vida de Mozart, la seva 
salut, delicada per naturalesa, s’afeblia dia rere dia. Ell 
era de natural molt poruc, i la irritabilitat dels seus ner¬ 
vis va fer que, en aquell temps, la idea de no tenir molt 
temps per viure el turmentés molt sovint. Llavors, tre¬ 
ballava tant i amb una velocitat tan gran, que de vega¬ 
des oblidava tot, li abandonaven les forces i calia por- 
tar-lo al llit. Tothom veia que, d’aquesta manera, ell es 
mataria en poc temps a força de treballar. La seva dona 
i els seus amics van fer tot el que van poder per dis¬ 
treure’l. Per amabilitat envers ells, els acompanyava en 
els seus passeigs, etc., però sense trobar-hi un veritable 
plaer; només sortia de temps en temps d’aquesta me¬ 
langia habitual pel pressentiment de la proximitat de 
la seva fi, que ell veia arribar amb terror. La seva dona 


20 Anècdota explicada per la vídua de Mozart i publicada a 
AMZ, pàg.292. 

21 Última de les anècdotes que tenen per font la vídua de Mo¬ 
zart (AMZ, pàg. 292). 




va fer venir algun cop a casa les persones que a ell li 
agradava veure. Ells feien cara de sorprendre’l en el 
moment en què estava totalment capficat en la seva 
feina. Aquestes visites li causaven plaer, però ell no dei¬ 
xava en absoluta la seva obra. La gent xerrava, la dona 
s’unia a la conversa; Mozart no en feia cap cas. Li diri¬ 
gien la paraula, el responia unes poques paraules i con¬ 
tinuava escrivint 22 . 

Va ser en aquell temps quan va compondre La 
flauta màgica, La clemència de Titus, el Requiem i al¬ 
tres peces menys conegudes. Mentre componia la mú¬ 
sica de la primera d’aquestes òperes, treballava amb 
tanta constància que va caure més d’un cop, durant al¬ 
guns minuts, en un estat de feblesa que li privava dels 
sentits. Estimava molt la música d’aquella òpera, tot i 
que no estava igualment satisfet d’algunes peces que 
hom aplaudia d’allò més. La flauta màgica va ser re¬ 
presentada un gran nombre de vegades seguides; però 
el seu estat de feblesa no li va permetre de dirigir l’or¬ 
questra més que en unes deu representacions. Quan no 
podia assistir de cap manera a la representació, col·lo¬ 
cava el seu rellotge al costat i semblava seguir l’orques¬ 
tra amb el seu pensament. “Heus ací el primer acte aca¬ 
bat”, deia, “ara estan cantant aquesta o aquella ària, 
etc.” Però es veia de nou assaltat per la idea que es veu¬ 
ria obligat aviat a deixar tot això 2 3 . 

Un esdeveniment força singular va accelerar, de 
manera funesta, l’efecte d’aquesta trista actitud. 

22 Rochlitz, AMZ, pàgs. 147-148. 

2 3 Rochlitz, AMZ, pàg.149. 



Aquest esdeveniment mereix ser explicat aquí, perquè 
a ell devem el famós Requiem del qual hem parlat més 
amunt i que està considerada, amb raó, una de les mi¬ 
llors obres d’aquest compositor. 

Un dia que estava immers en les seves fantasies 
melancòliques, va sentir que una carrossa s’aturava a 
la seva porta; li van anunciar un desconegut que dema¬ 
nava parlar amb ell. El van fer entrar; era un home de 
certa edat, que tenia totes les aparences d’una persona 
distingida. “Un home molt important, va dir el desco¬ 
negut, m’ha encarregat que vingués a visitar-vos. - Qui 
és aquell home?, va interrompre Mozart. - No vol ser 
conegut. - Doncs que bé! I què desitja? -Acaba de per¬ 
dre una persona que li era molt estimada i la memòria 
de la qual li serà eternament preciosa. Vol commemo¬ 
rar tots els anys la seva mort amb una cerimònia so¬ 
lemne, i us demana de compondre un Requiem per a 
aquesta cerimònia.” Mozart es va sentir fortament col¬ 
pit per aquest discurs, pel to greu amb què havia estat 
pronunciat, per l’aire misteriós que semblava esten¬ 
dre’s sobre tota aquella aventura; el seu estat d’ànim 
reforçava encara més la seva impressió. Va prometre 
que faria el Requiem. El desconegut va continuar: “Po¬ 
seu en aquesta obra tot el vostre geni; treballeu per a 
un entès en música. - Millor. - Quant de temps dema¬ 
neu? -Quatre setmanes. -“Bé, tornaré dintre de quatre 
setmanes. Quin preu fixeu per a la vostra feina? - Cent 
ducats.” El desconegut els va comptar sobre la taula i 
va desaparèixer. 


(«) 




Mozart va quedar immers una estona en profun¬ 
des reflexions; després, de cop, va demanar una ploma, 
tinta i paper; i malgrat els retrets de la seva dona, es va 
posar a escriure. Aquesta fogositat de treball va conti¬ 
nuar alguns dies; treballava nit i dia, i amb un ardor 
que semblava augmentar mentre avançava. Però el seu 
cos no va poder resistir aquest esforç. Va caure un dia 
sense coneixement i es va veure obligat a suspendre la 
seva feina. Poc de temps després, com la seva dona mi¬ 
rava d’apartar-lo dels pensaments ombrívols que l’en- 
vaïen, Mozart li va dir, bruscament: “Està clar que faré 
aquest Requiem per a mi. Servirà per a la meva ceri¬ 
mònia fúnebre.” Res no el va poder apartar d’aquesta 
idea; va continuar treballant en el seu Requiem com 
Rafael treballava en el seu quadre de La transfigura¬ 
ció, colpit igualment per la idea de la seva mort. 

Mozart notava que les seves forces minvaven cada 
dia i el seu treball avançava lentament; quan les quatre 
setmanes que havia demanat havien passat, va veure 
un dia que el desconegut entrava a casa seva. M’ha es¬ 
tat impossible, va dir Mozart, mantenir la meva pa¬ 
raula. - “No us preocupeu, va dir l’estranger; quant de 
temps us cal encara?” - Quatre setmanes. L’obra m’ha 
despertat més interès del que jo pensava, i l’he feta 
molt més llarga del que volia. -En tal cas, és just aug¬ 
mentar els honoraris. Aquí teniu cinquanta ducats 
més.” - Senyor, va dir Mozart, cada cop més estranyat, 
qui sou vós, doncs? - Això no hi té res a veure. Tornaré 
dintre de quatre setmanes.” Mozart va enviar al mo¬ 
ment un dels seus servents per seguir aquell home ex- 




traordinari i saber on s’aturaria: però el servent va tor¬ 
nar explicant que no havia pogut retrobar el rastre del 
desconegut. 

Al pobre Mozart se li va ficar al cap que aquest 
desconegut no era un ésser normal, que tenia segura¬ 
ment relacions amb l’altre món i que li havia estat en¬ 
viar per anunciar-li el seu pròxim final. Ell encara va 
treballar amb més ardor en el seu Requiem, que con¬ 
templava com el monument més durador del seu geni. 
Durant aquesta feina, va caure diverses vegades en 
desmais alarmants. Finalment, l’obra va ser acabada 
abans de les quatre setmanes. El desconegut va tornar 
en el termini convingut: Mozart ja no existia 2 ^ 

La seva carrera va ser tan curta com brillant. Va 
morir, el 5 de desembre de 1792, amb a penes 36 anys; 
però, en aquests pocs anys, es va fer un nom que no 
morirà pas mentre hom estimi la bona música; i encara 
sovint les ànimes sensibles, tendrament commogudes 
per la riquesa i la bellesa dels seus sons harmoniosos, 
retran a la seva memòria un tribut d’entusiasme i 
d’agraïment. 


2 4 L’encàrrec del Requiem és narrat a Rochlitz, AMZ, pàgs. 149- 
151,177-178. 



